சூலூரை அடுத்த சோமனூரில் செந்தில்நகர், கிருஷ்ணாபுரம் உள்ளிட்ட பகுதிகளில் கைத்தறித் துறை அதிகாரிகள் கோவை, திருப்பூர், நீலகிரி பிரிவு உதவி அமலாக்கத்துறை அதிகாரி அம்சவேணி தலைமையில் வெள்ளிக்கிழமை திடீர் ஆய்வு மேற்கொண்டனர். இதில் சோமனூர் கிருஷ்ணாபுரத்தைச் சேர்ந்த தேவசகாயராஜ் (45), செந்தில் நகரைச் சேர்ந்த ராஜா (48), கே.சுப்பிரமணி (54) உள்ளிட்டோரின் விசைத்தறி கூடங்களை சோதனையிட்டனர். அங்கு கைத்தறிக்கு ஒதுக்கப்பட்ட ரகங்களை விசைத்தறியில் நெசவு செய்வதாக கூறி அவர்கள் மீது வழக்குப் பதிவு செய்வதாக கூறித் சென்றதாக விசைத்தறி உரிமையாளர்கள் தெரிவித்தனர்.